Susanne

Susanne, Susanna, Susann og lignende navn er kvinnenavn av hebraisk opphav. De kommer alle fra navnet שׁוֹשַׁנָּה [šōšannā], som betyr ‘lilje’. Navnet ble til Sousanna på gresk, Susanne og Suzanne på fransk og Susan på engelsk. Det har også en rekke kortformer.

Navnet er best kjent fra Tillegg til Daniels bok, der det er navnet til en vakker kvinne som bader og blir sett av to eldre menn. Når hun nekter å ligge med dem beskylder de henne for å ha drevet hor med en ung mann. Vitnesbyrdet til de to blir gjennomskuet fordi de nevner to svært ulike tre. Dette skal ha skjedd mens de blir avhørt i enerom. Historien har inspirert mange kunstverk.

Det finnes også en Susanna i Lukasevangeliet (8:1-3). Hun var en av kvinnene som fulgte Jesus.

I den katolske kirke er Susanna navnet til en martyr og helgen fra Dalmatia. Hun skal ha vært datter til den hellige Gabinus av Roma og niese til pave Caius. Hun ble halshogd i Roma i 295 under keiser Diokletian.

Varianter 

 Kortformer i mange land: Susi, Suse, Sanne, Sanna,  Susa, Susu
 Engelsk: Susan, Susann, Sue, Suzie
 Fransk: Susanne, Susette, Suzette
 Finsk:  Sanna, Sanni, Susanna
 Georgisk: Schuschanik
 Italiensk: Susanna
 Belarusisk: Sjuzanna, Susanna, Zulisja
 Litauisk: Zuzana, Zūzana, Zūzane, Zuze, Zūze, Zūne
 Norsk: Suss, Sussi, Sussa
 Spansk: Susana
 Svensk Susen
 Slavisk: Susanka
 Ungarsk: Zsuzsa, Zsuzsánna, Zsuzska

Bruk
Formene Susanna, Susannah eller Susan var vanlige i England fra 1600- til 1800-tallet. Susan var også vanlig på midten av 1900-tallet.

Susanne har vært brukt i Skandinavia siden 1200-tallet. På 1900-tallet ble den franske formen av navnet, Susanne, vanligere enn den greske formen. Det er i dag rundt 4 000 som heter Susanne i Norge, mot rundt 750 med navnet Susann, 650 Susan og 250 Susanna (2005). Susanne var et populært navn på norske jentebarn på 1990-tallet.

I Sverige gikk Susanne gjennom en popularitetsbølge på 1960- og 70-tallet og var en stund det femte vanligste jentenavnet. Ved inngangen til 2005 hadde 50 985 svensker fornavnet Susanne, mens 12 917 het Susanna. Susan var blant de ti mest brukte navnene i USA fra 1940 til 1970. Det var det 8. mest brukte kvinnenavnet i 1990, men er i dag mye mindre brukt.

|}

Navnedag
Susan har norsk navnedag den 16. juli. Susanna har svensk navnedag den 11. august mens Susanne ikke lenger har navnedag. Også i andre land er det vanlig å feire navnedagen den 11. august, fordi den katolske kirken feiret den hellige Susanna denne dagen. Hun ble tatt ut av den katolske helgenkalenderen i 1969.

Annen bruk
Susanna er et oratorium i tre deler av Händel.

Susanne er navnet på en dansk film fra 1950 og en svensk film fra 1960.

«Oh! Susanna» er en kjent amerikansk sang fra 1840-tallet. I nyere tid har Leonard Cohen brukt navnet i sangen «Suzanne» og Espen Lind i «When Susannah cries (she cries a rainstorm)».

Kjente navnebærere

 Susanna Agnelli, italiensk politiker
 Susan B. Anthony, amerikansk feminist
 Susanne Bier, dansk regissør
 Susann Goksør Bjerkrheim, norsk håndballspiller
 Susanne Friis Bjørner, dansk smykkedesigner
 Susanne Boucher, norsk skuespiller
 Suzanne Brøgger, dansk forfatter
 Susanna Clarke, britisk forfatter
 Susan Faludi, amerikansk feministisk forfatter
 Súsanna Helena Patursson, færøysk feministisk forfatter
 Suzann Pettersen, norsk golfspiller
 Susan Sarandon, amerikansk skuespiller
 Susan Sontag, amerikansk forfatter
 Susanne Sundfør, norsk musiker
 Susanne Kaluza, norsk feminist og redaktør
 Suzanne Vega, amerikansk musiker
 Suzanne Aabel, norsk blogger

Se også
 Susan

Referanser

Eksterne lenker 
 Statistisk sentralbyrå
 Saint Susanna
 Sts. Tiburtius and Susanna
 

Kvinnenavn